open-index/open-wikipedia-markdown huggingface dataset:
Bruce Fordyce

**Bruce Noel Stevenson Fordyce** ( 3 Ingongoni 1955 e-Hong Kong) ngumdlali we-marathon kanye ne-ultramarathon wase Ningizimu Afrika. Watiwa kakhulu ngekuwina i-South African Comrades Marathon tikhatsi letiyimfica, lapho wancoba emahlandla langu-8 ngekulandzelana. Waphindze wancoba umncintiswano we-London to Brighton Ultramarathon iminyaka lemitsatfu lelandzelanako. Nguye lobekaphetse umlandvo wemhlaba longetulu kwemakhilomitha langu-50 futsi bekaphetse umlando wemhlaba longephansi kwemakhilomitha lalikhulu.
Riah Phiyega

**Mangwashi Victoria Phiyega** (29 Inkhwenkhweti 1958) lowatiwa nga ngu**Riah Phiyega**, bekanguNkomishane weMaphoyisa aseNingizimu Afrika ngaphansi kwembuso waMengameli  Jacob Zuma kusukela 12 Inhlaba 2012 kwate kwaba 14 Imphala 2015 lapho amiswa khona ngemuva kwesincumo seFarlam Commission of Inquiry ngekufa kwebasebenti bemayini lababhikishako eMarikana ngemnyaka wa 2012. Phiyega bekawesifazane wekucala kuhlala kulelihhovisi. 

## Imphilo yasebuntfwaneni kanye nemfundvo
Phiyega watalwa mhlaka 29 Inkhwenkhweti 1958 endzaweni yase Leolo eceleni kwe Burgersfort futsi watfola imfundvo yakhe yemabanga laphansi nalasetulu etikolweni letehlukahlukene eLimpopo.

### Kuphenya
Ngemnyaka wa 2015, ngemuva kweluphenyo lweminyaka lemitsatfu, i-Farlam Commission, lebeyibekwe licala lekuphenya kufa kwebasebenti bemayini labangu-34 labadutjulwa ngemaphoyisa ngemnyaka wa 2012 emayini yase-Lonmin e-Marikana, yancoma kutsi kuphenywe kutsi Phiyega akhone kubamba sikhundla. Phiyega waphendvula ngekubona kutsi bekasebenta tinyanga letimbili kuphela ngesikhatsi sekucindzetelwa, atfole lifa le-ejensi lengasebenti kumuntfu lowacoshwa ngaphambi kwakhe Bheki Cele. Kulokunye lokwatfolwa, ikhomishini yatfola kutsi Phiyega uvumele "kucabanga ngetembusave" kutsi kutsintse tincumo takhe njengekhomishane wemaphoyisa, futsi wehlulekile kwenta tintfo ngendlela lengakhetsi. Bakhuzeli bemaphoyisa esifundza bakhipha incwadzi levulekile lecinisekisa kusekela kwabo Phiyega.

### Kuyekela
Mengameli Jacob Zuma wamisa Phiyega mhlaka 14 Imphala 2015. Ngemuva kwekumiswa kwakhe luphenyo lolwentiwe "licembu lelikhetfwe ngundvunankhulu wemaphoyisa Nkosinathi Nhleko lutfole kutsi Phiyega wenta emanga futsi wangakunaki tinchubo tangekhatsi ngesikhatsi akhipha, amisa futsi asusa tisebenti letiphakeme letinyenti.
Jacob Zuma

**Jacob** **Gedleyihlekisa Zuma** ( 12 Apreli 1942) ngusopolitiki wase Ningizimu Afrika lowaba ngumengameli wesine wase Ningizimu Africa kusukela nga-2009 kuya ku-2018. Uphindze abitwe nga **JZ** kanye neligama lesigodlo lelitsi **Msholozi**, kantsi bekangumlweli welubandlululo, lilunga le-Umkhonto weSizwe, kanye nemengameli we-African National Congress (ANC) emkhatsini wa-2007 na-2017.

Zuma watalwa endzaweni yasemakhaya yase Nkandla, nyalo leseyincenye yesifundza sase KwaZulu-Natal kanye nesikhungo sekusekelwa kwaZuma. Wajoyina iANC aneminyaka lelishumi nesikhombisa ngemnyaka wa 1959 wase ucitsa iminyaka lelishumi eRobben Island ejele njenge siboshwa setembusave. Wahamba waya ekudzingisweni ngemnyaka wa 1975 wase ekugcineni ubekwa kuba ngumphatsi welitiko lebuhlakani be ANC. Ngemuva kwekuvalwa kwe ANC ngemnyaka wa 1990, washeshe wakhuphuka waba ngumholi waleli cembu waphindze waba lisekela labhalane jikelele ngemnyaka wa 1991, waba ngusihlalo waleli cembu ngemnyaka wa 1994, waphindze waba lisekela lamengameli ngemnyaka wa 1997. Bekangumengameli weNingizimu Afrika kusukela nga-1999 kuya ku-2005 ngaphansi kwaMengameli Thabo Mbeki, lobekangumlandzeli waNelson Mandela. Mbeki wacosha Zuma mhlaka 14 Inhlaba 2005 ngemuva kwekutsi umeluleki wetimali waZuma, Schabir Shaik, atfolwe anelicala lekukhokha inkhokhelo yemali ku Zuma ngekuhlobana ne Arms Deal. Zuma wabekwa licala lenkhohlakalo waphindze wakhululwa ecaleni lekudlwengula ecaleni lelatiwa kakhulu ngemnyaka wa 2006. Wakhona kugcina kusekelwa kwemanyene esencele ngekhatsi kwe ANC, lokwamvumela kutsi akhiphe Mbeki njengemengameli we ANC ngenyanga yeNgongoni nga 2007 emhlanganweni we ANC ePolokwane

## IMITFOMBO LWATI
https://en.wikipedia.org/wiki/Jacob_Zuma#cite_ref-1 
ander, Alice (19 December 2007). "Durban basks in Zuma's ANC victory". *BBC News*. Archived from the original on 24 December 2007. Retrieved 14 September 2008.
Peta Teanet

**Peta Teanet** bekangumculi we-disco wase Ningizimu Afrika wemculo wesiShangane.

Bekahlala endzaweni yase Thapane, eBolobedu eningizimu yeGa-Modjadji. Wabulawa liphoyisa eBushbuckridge Acornhoek ngesikhatsi sekuphikisana. Wafundza esikolweni eKgwekgwe High School eMoleketla Village, eBolobedu South. Teanet bekwati  kukhuluma kahle tilwimi letinyenti kufaka phakatsi Sipedi kanye nesiShona kantsi letinye tetingoma takhe bekatihlabela ngesiShona. Watalwa eNingizimu Afrika. I-albhamu yakhe yekucala, i-Maxaka (si tihlobo) yabhalwa nga-1988. Umculo wakhe wawutsintfwe nguPaul Ndlovu. Ungumntfwana wesitsatfu wa-Emma Teanet lobekangumculi. Peta Teanet bekangumdlali loncono futsi angumholi we Xitsonga Disco Music ngesikhatsi sakhe, wadlala umculo wakhe nebaculi labafana nabo: Penny Penny lobekangumngani wakhe, Foster Teanet umnakabo lomncane, Joe Shirimane kanye nalabanye labanyenti.
Bekangulomunye webaculi be-xitsonga disco. Indzawo lebeyibitwa ngekutsi yi-Ward 11 ngaphansi kwe-Greater Tzaneen Local Municipality, eMopani District, nyalo seyishintjile ligama layo laba yi-Peta Teanet ward.

## Umlandvo wetincwadzi

* (1988) Maxaka
* (1989) Licala Lekwehlukanisa
* (1990) Letinye Tincwadzi Letihlatjelwe Letitfolakala ku-Peta Teanet
* (1991) I-albhamu ye-Evangeli ne-The Special Servants
* (1991) I-The Real Peta Teanet
* (1992) Saka Naye Jive
* (1992) Emachawe Peta Teanet naPaul Ndlovu
*
* (1993) Jahman Teanet
* (1993) Uta ku Tsakisa
* (1994) Umfuyi Utawukujabulisa
* (1995) EmaPashash lamabili
* (1996) Inkhosi ye Shangaan Disco
Acornhoek

**I-Acornhoek**, lephindze yatiwe ngekutsi yi-Khenhuk, lilokishi lelisemaphandleni lelisenyakatfo-mpumalanga ye-Bushbuckridge esifundzeni sase-Mpumalanga eNingizimu Afrika.

Lelilokishi lasungulwa ngasekupheleni kwemnyaka wa 1950,kantsi  lisendzaweni lengaba ngemakhilomitha langu-38 eningizimu-mpumalanga yeHoedspruit eLimpopo kanye nemakhilomitha langu-165 enyakatfo-nshonalanga yeKomatipoort eceleni kwemncele waseMozambique nase eSwatini. Leligama lelitsi Acornhoek lichazwa ngetindlela letehlukene ngekutsi lisuselwa ku-Eekhoornhoek ('ngumngcwabo we-squirrel'); lisuselwa egameni lesiJalimane lelitsi Eichhorn, futsi lisuselwa etitselweni letifana ne-acorn esihlahleni se-marula.
I-Hoedspruit

**iHoedspruit** lidolobha lelincane lelisesifundzeni sase Limpopo eNingizimu Afrika, emgceni wesitimela losuka eTzaneen uye eKaapmuiden.

## Umlandvo
Dawid Johannes Joubert waba ngumnikati wekucala welipulazi lase Hoedspruit, watfola lendzawo ngemnyaka wa 1844 wase uhlala esifundzeni lesisemkhatsini weMfula iBlyde kanye neMfula iZandspruit.

NgaMeyi 5, 1848, Joubert wabhalisa ngalokusemtsetfweni lelipulazi ehhovisi lemhlaba e-Ohrigstad, waniketa i-Hoedspruit kuhlonishwa kanye nekubhaliswa kwalo kwekucala njengelidolobha kanye namasipala.
I-Kaapmuiden

**I-Kaapmuiden** lephindze yatiwe ngekutsi iKapmende lidolobha lelincane lelimangako lelisekuhlangeni kwemifula i-Kaap neMgwenya esfundzeni saseMpumalanga, eNingizimu Afrika. Lelidolobha lisedvute nemgwaco lomkhulu i-N4 futsi libekwe yindzawo lenkhulu lengabonakali emgwacweni. Lesakhiwo sesipendwe kabusha kwentela kukhanga tivakashi.  Emapulazi lasendzaweni akhicita umoba, titselo kanye netibhidvo. Lelidolobha lacala njengendzawo yekuhlanganisa i-Netherlands-South African Railway Company (NZASM) emzileni wesitimela wasePitoli - Delagoa Bay.
Umfula uMgwenya

**Umfula** uMgwenya, ngumfula lomkhulu logeleta esifundzeni sase Mpumalanga eNingizimu Afrika. Iyincenye yeMfula iNkomati.

## Umzila
Ivela enyakatfo ye Dullstroom, Mpumalanga, etintsabeni tase Steenkampsberg. Ngephansi kweDamu laseKwena, uMgwenya uhamba ngeSchoemanskloof bese wehla nge Montrose Falls. Lomfula ugeleta uya emphumalanga wendlule eMbombela bese uhlangana neMfula iKomati eKomatipoort.
Dullstroom

iDullstroom, lilokishi lelitfolakala esifundzeni sase Mpumalanga, eNingizimu Afrika. Lelidolobha lisemakhilomitheni langu-35 (22 mi) enyakatfo ye-Belfast futsi lisemakhilomitseni langu-53 (33 mi) eningizimu-nshonalanga ye-Lydenburg emgwacweni we-R540. I-Dullstroom itfolakala esigodzini sase-Highveld lesitfolakala eNingizimu Afrika, futsi ngiko lokwenta kutsi simo sayo selitulu sehluke kakhulu kuletinye tindzawo.

Lendzawo yahlala bantfu besive semaNdebele emkhatsini we-19th century ngaphansi kweNkhosi Mabhoko (lebeyibitwa ngekutsi yiMapoch ngebantfu labamhlophe). Njengababe wakhe Nyabêla, Mabhoko wasebentisa iMapoch's Caves njengendzawo yekubhaca ngesikhatsi sekulwa nemabutfo ase South African Republic (ZAR). Imphi leneludlame kakhulu yenteka kusukela nga-1882 kuya ku-1883. I-Fort Mapoch lesedvute kanye nesitfombe sa-Nyabêla tintfo letinkhulu letikhangako eDullstroom.
Nyabela

**Nyabêla** (1825/30 - 1902)  bekangumholi wesive semaNdebele egumeni lophuma lakaNdzundza-. Ukhunjulwa ngekulwa kwakhe nebantfu labamhlophe kute alawule indzawo yesive sakhe.

## Umsuka
Bokhokho baNyabêla basuka elugwini lwaseningizimu-mpumalanga ye-Afrika baya e-Highveld ngelikhulu lelishumi nesitfupha noma lelishumi nemfica base bahlala dvutane nePitoli. Labantfu ngekuhamba kwesikhatsi babitwa ngekutsi ngemaNdebele aseNtilasifali. Lamuhla sibabita ngekutsi ngemaNdebele aseNingizimu Afrika. Lomunye webaholi babo, Ndzundza, watfutsela eSigodzini saseSteelpoort eMpumalanga. Ngemuva kwetinkinga letinyenti, lencenye yesive yahamba yayawuhlala endzaweni lesedvute neMfula weSteelpoort lebitwa ngekutsi yiNomtshagelo. Ngekuhamba kwesikhatsi iNomtshagelo yahlolwa njengelipulazi leMapochsgronde. Itungelete lidolobha lelikhona nyalo iRoossenekal.
Mulalo Doyoyo

**Mulalo Doyoyo** (13 Ingci 1970) ungunjiniyela wase Ningizimu Afrika, umsunguli, kantsi ubuye abe nguphrofesa nengcwele kutimfundvo tebuniniyela.

Doyoyo ngumcwaningi we-applied mechanics, ultralight materials, green building, renewable energy, kanye naleminye imikhakha ye-engineering. Ufundzise tifundvo letehlukene tebunjiniyela letifaka ekhatsi bungoti belwati ngelulwandle, bongcondvomishini basemakhaya, kanye nebunjiniyela bemishini. 

Doyoyo wasungula intfo lengena sitimende, i-Cenocell, kanye ne-Amoriguard.

## Imphilo yasebuntfwaneni kanye nemfundvo
Mulalo Doyoyo watalelwa esibhedlela saseWilliam Edie eTshidimbini Venda kuKhorommbi Doyoyo kanye naMudzuli (nome Dzaga) wasedolobheni laseVondwe. I-Venda bekuyindzawo yase-bantustan enyakatfo ye-Afrika ngesikhatsi selubandlululo futsi nyalo iyincenye yeSifundza sase-Limpopo.
Inyuvesi yaseKapa

**iNyuvesi yaseKapa** lephindze yatiwe nge UCT iyunivesithi yemphakatsi yekucwaninga les**eKapa**, eNingizimu Afrika. Yasungulwa nga-1829 njengeKholiji yaseNingizimu Afrika, yaniketwa sitfunti semanyuvesi laphelele nga-1918, lokwenta kutsi ibe iyunivesithi lendzala kakhulu eNingizimu Afrika kanye neyunivesithi lendzala kunayo yonkhe eNingizimu yeSahara Afrika lechubekako.

I-UCT ihlelwe ngetigaba letingu-57 emanyuvesi lasitfupha laniketa i-bachelor's (NQF 7) kuya ku-doctorate degrees (NQC 10) ngelulwimi lwesiNgisi kuphela. Ihlala bafundzi labangu-30 000, ihlanganisa emakamu lasitfupha emaphetselweni ase Capetonian e**Rondebosch**, Hiddingh, Observatory, Mowbray, kanye ne Waterfront.
I-Makerere University

**iMak**erere, inyuvesi letfolakala e**[[Kampala]]** eUganda, kantsi iyindzawo lenkhulu futsi lendzala kakhulu yemfundvo lephakeme e-Uganda, yasungulwa kwekucala njengesikolwa sebuchwepheshe nga-1922. Yaba iyunivesithi lelitimele yavelonkhe nga-1970. Lamuhla, i-Makerere University yakhiwe ngemakolishi layimfica kanye nesikolwa sinye lesiniketa tinhlelo tebafundzi labangaba ngu-36,000 kanye nebafundzi labangu-postgraduate labangu-4000. Indzawo lenkhulu yekwengamela yabhidlitwa ngumlilo ngenyanga yeNyoni nga-2020 futsi imbangela yalomlilo isengakatfolakali.
Lingua Franca Nova

I-**Lingua Franca Nova** lebuye yatiwe ngekutsi i (“Elefen”) ilulwimi lelilula, lelingagucuki, futsi lufundzeka kalula ekuchumaneni namave ngamave. Letinye timfanelo lenato ngunati:
# Inemahlandla ema-phonemes langasetjentiswa. Iphindze ivakale kufana nesiNtaliyane noma Spanishi.
# Ipelwe ngefonetiki. Sibonelo ng'kutsi akekho umtfwana lofanele ichitfew iminyaka ifundza tintfo letingahambi kahle.
# Inohlelo yelulwimi leluvamile ngokuphelele, olufana nama-creoles omhlaba.
# Inesethi elinganiselwe futhi ejwayelekile ngokuphelele yezinamathiselo ezikhiqizayo zokususelwa kumagama ajwayelekile.
# Inemithetho echazwe kahle yokuhleleka kwamagama, ngokuhambisana nezilimi eziningi ezinkulu.
# Isilulumagama saso sigxile kakhulu ezilimini zesimanje zesiRomance. Lezi zilimi ngokwazo zisabalele futhi zinethonya, katnsi tiye taba nencenye lenkulu yemagama esiNgisi
# Iklanyelwe kutsi yamukele ngokwemvelo i-neologisms yobuchwepheshe yesiLatini neyesiGreki, i-de facto “izinga lomhlaba”.
# Iklanyelwe kutsi ibonakale “ingokwemvelo” kulabo abajwayelene nezilimi zesiRomance, ngaphandle kokuba kube nzima nakakhulu ukuthi abanye bayifunde.
Agostinho Neto

**António Agostinho da Silva Neto** (17 September 1922 - 10 September 1979) bekangusopolitiki wase-Angola futsi angumbhali wetinkondlo. Bekangumengameli wekucala wase-Angola kusukela ngo-1975 kuya ku-1979, ngemuva kwekuhola i-Popular Movement for the Liberation of Angola (MPLA) empini leyenta kutsi batfole inkululeko (1961-1974). Wahola i-MPLA emphini yembango (1975-2002) waze washona. Uphindze atiwe ngemisebenti yakhe yekubhala, utsatfwa njengembongi ledvumile yase-Angola. Lusuku lwakhe lwekutalwa lugujwa njengeLusuku Lwemachawe Esive, liholide lemphakatsi e-Angola.
Umlazi

**Umlazi** lilokishi laka KwaZulu-Natal, eNingizimu Afrika, leliseningizimu-nshonalanga yeDurban. Ngekuhleleka nangekwengamela iyincenye ye-eThekwini Metropolitan Municipality kanye ne-Southern Municipal Planning Region. 

Lilokishi lesine ngebukhulu eNingizimu Afrika, ngemuva kweSoweto, Tembisa kanye neKatlehong. Umlazi ngilo kuphela lilokishi kulelive lelineluphawu lwalo lwekubhalisa, lokungu-NUZ. Ihlukaniswe ngetincenye letingu-26, kusuka ku-A kuya ku-Z, ngaphandle kwe-I, O ne-X, kepha ngekungeta i-AA, i-BB ne-CC.
Thembisa

iThembisa, lilokishi lelikhulu lelisenyakatfo yeKempton Park e-East Rand, eGauteng, eNingizimu Afrika. Lasungulwa nga-1957 ngesikhatsi bantfu labamnyama basuka e-Alexandra nakuletinye tindzawo e-Edenvale, eKempton Park, eMidrand nase-Germiston.

## Umlandvo
Lelilokishi lasungulwa nga-1957, ngaphansi kwekuphatsa kweMkhandlu welidolobha laseGermiston lowengamela kususwa ngenkhani kwebantfu labamnyama etindzaweni lebetitsatfwa njengalabamhlophe, letifana neDindela, Tikilayini, Phelindaba, kanye neModderfontein lebeyihlanganisa i-Edenvale, Modderfontein kanye neKempton Park. 

Ngemnyaka wa 1977 hulumende welibandlululo wacalisa emakomidi esive kwatsi ngemnyaka wa 1982 wawenta emakomidi edolobha, ngaphansi kweMtsetfo wetiphatsimandla teBantfu Labamnyama. Hulumende waniketa emandla lamancane kulemikhandlu kepha ngaphandle kwemandla etimali. Ngako-ke, kute kukhuliswe imali lengenako ngetinhloso tekutfutfukisa emadolobha, emakhansela akhulise tindleko tekukhokhela tindlu kanye netinsita. Loku kwenta kutsi takhamuti temadolobha lehlukene, kufaka ekhatsi iThimba, tisungule takhiwo temphakatsi kute timelane nekwenyuka kwetindleko tekucashwa kanye netinsita.
Nukwase Ndwandwe

**Nukwase Ndwandwe** (c. 1890 &#x2D; 15 September 1957) bekayindlovukazi yaseSwatini, make lomncane waSobhuza II, kanye nadzadze waLomawa Ndwandwe.

## Imphilo yakhe yasebuntfwaneni
iNkhosi Ngwane V yashona ngemnyaka wa 1899, ngesikhatsi Ndwandwe amntfwana. Ngenca yekucindzetelwa ngemlandvo, umndeni wasebukhosini waletsa Ndwandwe emndenini waNgwane V. Ngekuhamba kwesikhatsi, Ndwandwe watala emadvodzana lamabili nemadvodzakati lamabili kuMalunge, umnakabo Ngwane V lomncane, ngeligama la Ngwane V.

### Tinkomba
Mxolisi Lukhele

**Mxolisi Lukhele** ( 4 Mashi 1991) ngumdlali webhola welibhola lase Liswati lodlala iRoyal Leopards F.C. eSwazi Premier League.
Paul Mashatile

**Paul Shipokosa Mashatile** ( 21 Imphala 1961) ungusopolitiki wase Ningizimu Afrika kantsi uphindze abe lisekela Mengameli wase Ningizimu Africa wesi-9 kusukela ngenyanga yeNdlovu 2023. Waba liSekela laMengameli we African National Congress (ANC) ngenyanga yeNgongoni nga 2022. Ngaphambi kwekutsi akhetfwe kulesikhundla, bekangu-ANC Treasurer General kusukela ngaDisemba 2017 futsi bekangumabhalane jikelele we-ANC kusukela ngaJanuary 2022. 

Mashatile bekake waba ngumlweli welubandlululo ku-United Democratic Front, abelilunga leKhabhinethi yekucala yaMengameli Jacob Zuma, asebenta njengeNdvuna yeTebuciko Nemasiko emkhatsini wa-2010 na-2014. Ngaphambi kwaloko, bekanguNdvunankhulu wesifundza saseGauteng kusukela nga-2008 kuya ku-2009. Emkhatsini wa-1996 na-2008, kantsi emkhatsini wa-2014 na-2018, bekaphetse tikhundla letinyenti tahulumende wesifundza saseGauteng. Uhlala anethonya lelikhulu eGauteng, esifundzeni sakubo, lapho bekaphindze abe nguSihlalo weSifundza se-ANC emkhatsini wa-2007 na-2017.

## Imphilo yakhe
Mashatile unemadvodzana lamabili kanye nemadvodzakati lamabili. Umkakhe, Manzi Ellen Mashatile, washona ngaJulayi 2020. NgaNovemba 2020, wasungula i-Manzi Mashatile Foundation kute akhulise tinhlelo tetemfundvo ngekukhumbula kwakhe.
Tokyo Sexwale

**Mosima Gabriel "Tokyo" Sexwale** ( 5 Mashi 1953) ungusomabhizinisi kanye nasopolitiki wase Ningizimu Afrika, uphindze wacitsa sikhatsi alwa nembuso welubandlululo, futsi lobekake waba siboshwa setembusave. Sexwale waboshwa eRobben Island ngenca yemisebenti yakhe yekulwa nelubandlululo, kanye nebantfu labafana naNelson Mandela. Ngemuva kwelukhetfo lwanga-1994 - lukhetfo lwekucala lwentsandvo yelinyenti eNingizimu Afrika - Sexwale waba nguNdvunankhulu wesifundza saseGauteng. Wasebenta kuhulumende wase Ningizimu Afrika njengeNdvuna Yekuhlala kweBantfu kusukela nga-2009 kuya ku-2013.
Oyili

**I-petroleum**, lephindze yatiwe ngekutsi yi-oyili, yinhlanganisela yemvelo lenembala lophuti nalomnyama lenetitsako letibitwa ngema-hydrocarbons, katnsi itfolwa etindzaweni letisemhlabatsini. Leligama lelitsi petroleum lihlanganisa bobabili *oyili* longakalungiswa kanye nemikhicito ye petroleum lenemafutsa lahlantekile. I-fossil fuel, i-petroleum yakheka uma linani lelikhulu letintfo letifile, ikakhulu i-zooplankton kanye ne-algae, tingcwatjwe ngaphansi kwemadvwala futsi tibekwe ekushiseni lokutsite kanye nasekucindzetelweni.

I-petroleum itfolwa kakhulu ngekubhola phansi kubukwa oyili. Kubhola kwentiwa ngemuva kwekucwaninga nge-structural geology, i-sedimentary basin analysis, kanye ne-reservoir characterization. Intfutfuko yakamuva yebuchwephesha iphindze yaholela ekusetjentisweni kwaletinye tindzawo letingakavami letifana nesihlabatsi sa-oyili kanye ne-oyili shale. 

Uma seyikhicitiwe, i-oyili iyahlantwa bese ihlukaniswa, malula kakhulu ngekuhlanganiswa, ibe ngemikhicito leminyenti lesetjentiselwa kusetjentiswa ngalokucondzile nobe kusetjentiswa ekukhiciteni. Imikhicito ifaka ekhatsi tintfo tekubasa letifana ne-gasoline (petrol), i-diesel, i-kerosene kanye ne-jet fuel; i-asphalt kanye nema-lubricants; emakhemikhali lasetjentiswa ekwakheni ipulasitiki; tincibilikisi, tindvwangu, ema-refrigerants, ipende, injoloba, manyolo, tibulala tilwanyana, imitsi, kanye netintfo taletinye. I-petroleum isetjentiswa ekwakheni tintfo letiningi letibalulekile ekuphileni kwanamuhla, kantsi kulinganiselwa kutsi umhlaba udla  lecishe ibe tigidzi letingu-100 ( million cubic meters) ngelilanga. Kukhicitwa kwe oyili kungaholela kakhulu futsi bekubaluleke kakhulu ekutfutfukiseni umnotfo wemhlaba wonkhe ngelikhulu leminyaka lema-20, nalamanye emave, labitwa ngekutsi "emave emafutsa", atfola emandla lamakhulu kutemnotfo kanye nemave emhlaba ngenca yekulawula kwawo kukhicitwa kwe oyili. 

Imikhicito ye-petroleum ilimata imvelo kanye nemphilo yebantfu. Kugubha, kuhlunga kanye nekushiswa kwe petroleum kukhipha emanani lamanyenti emagesi langcolisa umhlaba kanye nemkhatsi, kungako ipetroleum ngulenye yetintfo letinkhulu letineligalelo ekushintja kwesimo selitulu. Leminye imiphumela lemibi yendzawo ifaka ekhatsi kucitseka kwa-oyili, kanye nekungcola kwemoya nemanti. Leminye yalemitselela inemiphumela lecondzile kanye naleyo lengacondzakali yetemphilo kubantfu. Oyili uphindze waba ngumtfombo wekungevani, lokuholele etimphini letiholwa nguhulumende kanye naletinye tingcabano.  Kukhicitwa kwe petroleum kulinganiselwa kutsi kutawufika ezingeni lelisetulu le-oyili ngembi kwa-2035 njengoba umnotfo wemhlaba wonkhe uncike kancane ku-oyili njengencenye yekunciphisa kugucuka kwesimo selitulu kanye nekugucuka kuya kumandla lavuselelekako kanye nekutfutfukiswa kwagezi.

## Tinkomba
SiNgisi saseNingizimu Afrika

**SiNgisi** sase Ningizimu Afrika luhlelo lwetilwimi tesiNgisi letivela eNingizimu Afrika.

## Umlandvo
Bahlali baseBrithani bafika kwekucala endzaweni yaseNingizimu Afrika ngemnyaka wa 1795, ngesikhatsi basungula umkhankaso wemphi eKapa. Inhloso yalomtamo wekucala bekukutsi utfole kulawula indlela lebalulekile yaseKapa, hhayi kusungula indzawo yekuhlala. Kulawulwa ngalokuphelele kwalelikoloni kwatsatfwa eBatavian Republic ngemuva kwempi yase Blaauwberg ngo-1806. Bantfu labanyenti bekucala labakhuluma siNgisi bafika ngemnyaka wa-1820. Bantfu baseBrithani labangaba ngu-5 000, linyenti labo basemaphandleni nobe labasebentako, bahlala e-Eastern Cape. Nanobe emaBritish bekangemacembu lamancane (emaDutch bekakhona kulesigodzi kusukela nga-1652, ngesikhatsi batsengisi be-Dutch East India Company bakha indzawo), umbusi waseCape Colony, Lord Charles Somerset, wamemetela siNgisi njengelulwimi lolusemtsetfweni nga-1822. Kute kusakatwe umtselela wesiNgisi kulelikoloni, tiphatsimandla tacala kubita bothishela besikolwa baseBrithani kanye nebafundisi baseScotland kutsi babe netikhundla emfundvweni nasetindzabeni telisontfo. Lelinye licembu lebantfu labakhuluma siNgisi lafika lisuka eBritain ngemnyaka wa-1840 na-1850, kanye netakhamuti taseNatal. Labantfu bebabantfu "labakhuluma ngendlela leyetayelekile" njengebasebenti bemasotja labatsetse umhlalaphansi kanye netikhulu. Licembu lesitsatfu lebantfu baseNgilandi lafika emkhatsini wa-1875 na-1904, kantsi laletsa tinhlobonhlobo tetilwimi lwesiNgisi. Lamacembu lamabili ekugcina bekete umtselela lomkhulu ku-South African English (SAE), ngobe "tinhlavu tekutfutfuka besevele tihlanyelwe nga-1820". Nomakunjalo, leligagasi laseNatal laletsa kukhumbula emasiko aseBrithani futsi lasita ekuchazeni umcondvo "wekuhlukahlukana" lokufana neSingisi saseNingizimu yeBrithani.
Lord Charles Somerset

**Lord Charles Henry Somerset** (12 Disemba 1767 &#x2D; 18 Indlovana 1831), watalwa eBadminton, eNgilandi, bekalisotja laseBrithani, abuye ngusopolitiki kantsi bekaphindze angumphatsi wemakholoni. Bekangumbusi wase Cape Colony, eNingizimu Afrika, kusukela nga 1814 kuya ku 1826.

## Umlandvo
Somerset bekayindvodzana yesibili yaHenry Somerset, 5th Duke of Beaufort, kanye na-Elizabeth, indvodzakati ya-Admiral the Hon. Edward Boscawen BekangumnakaboHenry Somerset, 6th Duke of Beaufort, General Lord Robert Somerset kanye na Field Marshal FitzRoy Somerset.
Somerset West

**iSomerset West** lidolobha lelisendzaweni yase Western Cape, eNingizimu Afrika. Ngekuhleleka nangekwengamela ifakwe kumasipala welidolobha laseKapa njengendzawo lengaphandle kwesifundza saseHelderberg (lebeyatiwa ngekutsi yiHottentots Holland).
Ikhodi yekubhalisa imoto yase Somerset West yi-CFM kantsi ikhodi yeliposi yi-7130 yemakheli emgwaco, kanye na-7129 yemabhokisi eliposi.

## Umlandvo

iSomerset West yasungulwa ngemnyaka wa 1822 encenyeni yelipulazi lemlandvo, iVergelegen. Lelidolobha labitwa ngekutsi yiSomerset ngemuva kwembusi waseBrithani weKoloni yaseKapa ngemnyaka wa-1800, Lord Charles Somerset, kwengetwa ligama lelitsi 'West' ngemuva kwa-1825 kwentela kuhlukanisa lelidolobha neSomerset East, lelinye lidolobha laseNingizimu Afrika eMphumalanga yeKapa. Ngemnyaka wa 1830, i-Sir Lowry's Pass, leyetsiwe ngemuva kwaMnumzane Lowry Cole, yakhiwa kute kuhlanganiswe lelidolobha netindzawo letisemphumalanga ngetulu kwetintsaba tase Hottentots-Holland.
Somerset East

**Somerset East**, leyaphindze yabitwa ngekutsi yi **KwaNojoli** ngenyanga yeNdlovu 2023, lidolobha lelisendzaweni ye Blue Crane Route Local Municipality e-Eastern Cape, eNingizimu Afrika. Yasungulwa ngu-Lord Charles Somerset nga-1825.

## Umlandvo
Lendzawo yetsiwe nga Lord Charles Somerset, ngemuva kwekutsi avakashe kulendzawo atsatse imibono leyasungulwa ngu Cradock na Caledon kutsi kufanele kube nekuhlala eMnceleni waseMphumalanga, wacalisa luhlelo lwelipulazi lekuhlola kulendzawo. Sati setitjalo saseMelika, Dokotela. Mackrill, waniketwa umyalo wekutfola lipulazi lelifanele, futsi watjelwa kutsi abuke tindzawo letintsatfu, iGamtoos Valley, iSwartkops Valley kanye neBoschberg. Wakhetsa lesekugcineni.

Lelipulazi lasungulwa ngemnyaka wa 1815, ngenhloso yekwenta ncono kufuywa kwetilwane eCape Colony kanye nekuniketa emasotja ase Frontier imikhicito. Beyibitwa ngekutsi yi "Somerset Farm".
Mthatha

**iMthatha** , iphindze uhunyushwe ngekutsi **Umtata**, lidolobha lelikhulu laMasipala weNkhosi Sabata Dalindyebo Local esifundzeni sase Eastern Cape eNingizimu Afrika kanye nenhlokodolobha yeMasipala we OR Tambo District. Lelidolobha linesikhumulo setindiza, lebesatiwa ngekutsi yi-K. D. Matanzima Airport ngemuva kwemholi wangaphambilini Kaiser Matanzima. Leligama lelitsi Mthatha lisuselwa eMfuleni weMthatha losedvute lowetsiwe ngetihlahla te Sneezewood (umtati), letatiwa ngetingodvo tato kanye nemitsi yato.

## Umlandvo
Inyuvesi yaseFort Hare

Inyvesi yase Fort Hare, iyunivesithi yemphakatsi lese-Alice, e-Eastern Cape, eNingizimu Afrika.

Ekucaleni, iFort Hare bekuyindzawo lenemandla yaseBrithani etimphini emkhatsini webantfu baseBrithani kanye nemaXhosa ngelikhulu lesi-19 leminyaka. Letinye tindzala talesigodlo tibonakala nalamuhla, kanye nemathuna lamanye emasotja aseBrithani lafela emsebentini lapho.

Ngemnyaka wa 1830, i-Lovedale Missionary Institute yakhiwa eceleni kweFort Hare. James Stewart, lomunye webaholi bayo betitfunywa telivangeli, wasikisela ngemnyaka wa 1878 kutsi sikhungo semfundvo lephakeme yebafundzi labamnyama sidzinga kusungulwa.Nomakunjalo, akazange aphile kute abone umbono wakhe usebenta ngesikhatsi, nga 1916, iFort Hare yasungulwa na-Alexander Kerr njengenhloko yayo yekucala. D.D.T Jabavu waba lilunga lekucala lelisebenta ngemuntfu lomnyama lowafundzisa ngetilwimi taseLatin nase-Afrika. Ngekulandzela timiso tebuKrestu, tindleko betiphansi futsi tibhadalwa kakhulu. Ema-scholarships lamanyenti abetfolakala nakubantfu labamphofu.
Hlengiwe Mkhaliphi

**Hlengiwe Octavia Mkhaliphi** (nome **Hlophe-Maxon**) ungusopolitiki wase Ningizimu Afrika losebente njengelilunga leSigungu saVelonkhe kusukela ngaMeyi 2014. Mkhaliphi ulilunga lelisungula licembu le-Economic Freedom Fighters kantsi wasebenta njengeSekela laMabhalane Jikelele welicembu kusukela nga-2014 kuya ku-2019.

## Imfundvo
Mkhaliphi watfola i-Bachelor of Administration Honours in Public Administration eNyuvesi yase Ningizimu Afrika ngaMabasa nga 2019.
Mpho Modikoane

**Mpho Modikoane** ngusomahlaya waseNingizimu Afrika, aphindze abe ngumlingisi nemetfuli wetinhlelo. Watiwa kakhulu ngemisebenti yakhe etinhlelweni takumabonakudze letehlukene taseNingizimu Afrika, njenge-10 Over 10, Comedy Central Presents: Mpho and Friends, kanye ne-Proverbs in the Hood.    

## Tinkomba
Robert Sobukwe

**Robert** **Mangaliso Sobukwe** (December 5, 1924 - February 27, 1978) bekangusopolitiki wase Ningizimu Afrika lobekamelene nelubandlululo kantsi bekaphindze abe ngumsunguli welicembu le Pan Africanist Congress (PAC), lobekangumengameli wekucala walenhlangano.
Amina Desai

**Amina Desai** (1920 - 10 June 2009) bekangusopolitiki wesifazane wase Ningizimu Afrika lowahlala sikhatsi lesidze aboshiwe kutepolitiki.

In 1996, aged 76, she was a witness for the Truth and Reconciliation Commission.

Ngemnyaka wa 2013 waniketwa umklomelo we-Order of Luthuli yase Ningizimu Afrika ngemuva kwekushona kwakhe.
Ahmed Timol

**Ahmed Timol** (November 3, 1941 - October 27, 1971) bekasishoshovi selubandlululo ecenjini lemaKhomanisi laseNingizimu Afrika. Washona aneminyaka lengu-29 budzala ngemuva kwetinsolo tekutsi  walimala ngesikhatsi awa esitezi lesisetulu sesiteshi semaphoyisa saseJohn Vorster Square eGoli. Emaphoyisa atsi, futsi luphenyo lolusemtsetfweni lwacinisekisa, kutsi Timol utibulele ngekugxumela ngelifasitelo. Lenkhulumo beyingakholwa kakhulu kubantfu labamelene nelubandlululo, futsi kulomzabalazo kufa kwaTimol kwaba luphawu lwekufa lokukhulu ekuboshweni ngemaphoyisa, kanye nekuhlukunyetwa nekungetsembeki kwembuso welubandlululwa.
Siteshi Semaphoyisa Lesikhulu saseJozi

**Siteshi Semaphoyisa Lesikhulu saseJozi** siteshi semaphoyisa aseNingizimu Afrika lesisedolobheni laseJohannesburg, eNingizimu Afrika. Kusukela yavulwa nga-1968 kuya kuSeptemba 1997, beyibitwa ngekutsi yi**John Vorster Square**, ngemuva kwaNdvunankhulu B.J. Vorster.

## Umlandvo
I-John Vorster Square yavulwa ngalokusemtsetfweni mhlaka 23 Ingci 1968 ngu-**John Vorsters,** lobekanguNdvunankhulu weRiphabhulikhi yase Ningizimu Afrika. Bekusakhiwo lesinetitezi letilishumi, lesinemibala leluhlata sasibhakabhaka. Litubane lesishiyagalolunye nelelishumi beligatja lekulondzeka leliphoyisa laseNingizimu Afrika, kantsi titokisi tetiboshwa betisesitebhisini lesingaphansi sesakhiwo. NgaSeptemba 1997, iJohn Vorster Square yashintjwa yabitwa ngekutsi yiJohannesburg Central Police Station, futsi sitfombe saVorster sasuswa. Nyalo kusendzaweni yemaphoyisa aseNingizimu Afrika, kantsi banyenti bantfu lebebalwela inkululeko labafela kulesiteshi babulawa maphoyisa kufaka phakatsi Steve Biko.
Lubandlululo eNingizimu Afrika

**Lubandlululo eNingizimu Afrika** lucala ngemuva kwekufika kwebantfu labamhlophe ngo 6 April 1652 endzaweni yase Ningizimu Afrika. Kantsi emlandvweni wekucala wekusebentisana emkhatsini webantfu base-Afrika, base-Asia, kanye nebaseYurophu ngaselugwini lwaseNingizimu ye-Afrika. Beyisolo ikhona emakhulwini eminyaka emlandvo wase Ningizimu Afrika, kusukela ngesikhatsi sekutfunjwa kwemaDutch eNingizimu Afrika, lokwacala nga-1652. Ngaphambi kwekutsi kufinyelelwe lilungelo lekuvota nga-1994, bantfu labamhlophe baseNingizimu Afrika, ikakhulukati ema-Afrikaner ngesikhatsi selubandlululo, bajabulela emalungelo lamanyenti lasemtsetfweni nobe emmangweni labetsenjwa bantfu bemdzabu base-Afrika. Tibonelo telubandlululo loluhleliwe emlandvweni wase Ningizimu Afrika tifaka ekhatsi kususwa ngenkhani, kungalingani ngekwebuhlanga kanye nekubandlulula, kwehlukaniswa kwemitfombolusito lokungalingani, kanye nekuncishwa kwemalungelo. Imphikiswano yeluhlanga kanye netepolitiki kusolo kuyintfo lenkhulu kulelive.
Umvikeli wemalungelo eluntfu

**Umvikeli wemalungelo eluntfu** ngumuntfu lotfutfukisa emalungelo ebantfu kantsi aphindze avikele emalungelo eluntfu. Bantfu labavikela luntfu bangaba batfolakala emikhakheni leminyenti emphakatsini kufaka phakatsi tintsatseli tetindzaba, bothisela, bodokotela, bafundisi  bameli, bothishela, bakhankasela tindlu, batsintsekako etintfweni leticondzile, nobe bantfu labadlala bodvwa. Bangakhona kuvikela emalungelo njengencenye yemisebenti yabo nobe ngekutitsandzela. Ngenca yemisebenti yabo, bavikeli bemalungelo ebantfu (i-HRDs) bavame kuhlushwa kufaka ekhatsi kuhlanjalatwa, kugadvwa, kuhlushwa, emacala langemanga, kuboshwa ngekungakhetsi, kuvinjelwa kwelilungelo lenkhululeko yekuhlangana, kuhlasela ngekwenyama, ngisho nekubulala. Ngemnyaka wa 2020, lokungenani ema-HRD langu-331 abulawa emaveni langu-25. Umphakatsi wemave emhlaba kanye nalamanye emave etame kuphendvula kulobudlova ngetindlela letehlukahlukene tekuvikela, kepha budlova lobumelene ne-HRD buyachubeka nekukhula. Bavikeli bemaLungelo eLuntfu labasikati kanye nalabo labavikela emalungelo eLuntfu (labavame kuba bantfu bemdzabu) bahlangabetana nekucindzetelwa lokukhulu kanye netingoti kunebasekeli bemalungelo eLuntfu labasebenta kuletinye tindzaba.
Lijele iRobben Island

iRobben Island sichingi lekutfolakala kuso lijele lelatiwas ngekuboshwa kwetishoshovu tembangave. Kantsi sitfolakala e Table Bay, 6.9 km (4.3 mi) enshonalanga yeligcuma lase Bloubergstrand, eKapa, eNingizimu Afrika. Iyatiwa kakhulu ngobe Nelson Mandela, lobekazuze umklomelo we-Nobel futsi lobekangumengameli waseNingizimu Afrika, waboshwa lapho iminyaka lengu-18 kuletingu-27 labekaboshiwe ngaphambi kwekubhujiswa kwelubandlululo. Ngemuva kwaloko, labatsatfu lebebaboshiwe kulelijele Nelson Mandela, Kgalema Motlanthe, kanye naJacob Zuma bachubeka baba nguMengameli wase Ningizimu Afrika.
Makhanda (Sangoma)

**Makhanda**, bekasangoma aphindze abe ligedla eNingizimu Afrika kantsi belungu bebambita nga Makana futsi lowatiwa nangekutsi ngu *Nxele* ("losebentisa sandla sangesencele"), (c.  &#x2D; 25 December 1820) bekangudokotela wemdzabu wama Xhosa. Bekangumeluleki lomkhulu weNkhosi Ndlambe. Ngesikhatsi setimphi temaXhosa, letacala mhlaka 22 Apreli, 1819, wahlasela emangisi edolobheni lase Grahamstown, endzaweni lebeyibitwa ngekutsi yiCape Colony. alwela inkululeko yemaXhosa kanye nekutsatsa umhlaba lowantjontjwan ngemangisi. Kantsi lokuhlasela akumange kuphumelele 

Ngemuva kwaletimpi Makhanda wavalelwa eRobin Island. 

## Kufa nelifa
Ngenca yekuncotjwa ngemandla lamakhulu aseBrithani kanye nemasu lamabi ekuhola kwe-amaNdlambe, Makana wanikela. Hulumende waseBrithani wambopha eRobben Island, kepha wamphatsa ngenhlonipho lenkhulu, wamnika indzawo yekuhlala, kudla kanye nefenisha.
Jafta Masemola

**Jafta Kgalabi Masemola** (December 12, 1931 - April 17, 1990), lowatiwa nangekutsi nguThe Tiger of Azania kanye na **Bra Jeff**, bekasishoshovi selibandlululo sase Ningizimu Afrika, thishela, kanye nemsunguli we Pan Africanist Congress (PAC). Wacitsa iminyaka lengu-27 ejele lase Ningizimu Afrika ngesikhatsi selubandlululo eNingizimu Afrika, futsi wakhululwa nga-Okthoba 1989, ngaphambi nje kwekutsi i-PAC kanye ne-African National Congress ibekwe ngalokusemtsetfweni ngu-F. W. de Klerk.
Wasebenta sikhatsi lesidze kunabo bonkhe lababoshiwe bepolitiki ejele lase Robben Island eNingizimu Afrika.

Masemola bekanguthishela elokishini lase Atteridgeville ePitoli ngemnyaka wa 1950.

Kanye na Robert Sobukwe, Masemola wasungula i-PAC nga-1959 eSoweto.  Ngekuhamba kwesikhatsi, wasebentela inhlangano yebantfu labasha ye-PAC e-Atteridgeville wase uhola libutfo lemphi le-PAC, iPoqo.

Kantsi wavalelwa eRobbin Island minyaka leminyenti ngenca yetepolitiki.
Afrika Mkhize

**Afrika Mkhize** ngumdlali we-piano ye-jazz wase Ningizimu Afrika. Watiwa ngekufaka sandla ku-Cape Jazz kanye naku-South African jazz. Mkhize usebente nebaculi labatiwako labafana naMiriam Makeba, Sibongile Khumalo, kanye na Hugh Masekela. Uphindze wakhipha ema-albhamu akhe, kufaka ekhatsi "Rainbow Nation" kanye "African Jazz and Percussion". Umculo wa Mkhize uvame kuhlanganisa i-jazz, kanye netigci tase-Afrika, kanye nemculo wesintfu waseNingizimu Afrika. Mkhize uphuma emndenini webaculi, kantsi uyindvodzana yemdlali we-piano lodvumile we Jazz Themba Mkhize. 

## Tinkomba
Themba Mkhize

**Themba Mkhize** ngumdlali we-piano ye-jazz wase Ningizimu Afrika kanye nemculi wetingoma. Mkhize KwaZulu Natal, kantsi udlala nemacembu lamanyenti aseNingizimu Afrika lafaka ekhatsi iBayethe kanye na Sakhile.

## Iminyaka yekucala
Inshisekelo ya Mkhize emculweni yacala asesemncane. Eminyakeni leyendlulile, bekabambisene nesiteji nebantfu labanyenti baseNingizimu Afrika kanye nebaculi bemhlaba wonkhe. Indvodzana ya Mkhize Afrika nayo ingumdlali wepiyano lowatiwako.

## Tinkomba
Mgolombane Sandile

**Mgolombane Sandile** (1820-1878) bekangumholi wesive semaXhosa. Kantsi wahola emabutfo emaXhosa etimphini letinyenti temaXhosa nemaBritish.

Sandile bekanetibhamu tesimanje, kantsi ngiko loku lokwenta emabutfo akhe aphumelela ekungcobeni emaNgisi. Sandile Watfunjwa ngesikhatsi seMphi yemezembe nga-1847, kantsi kwatsi ngesikhatsi akhululwa waniketwa umhlaba e-"British Kaffraria" kubantfu bakhe.

Ngekuhamba kwesikhatsi wasekela umzala wakhe Sarhili (Kreli), iNkhosi yawo onkhe emaXhosa Nation of Great house, emphini yekulwa ne Cape Colony kanye nesive semaFingo, futsi wabulawa ngemnyaka wa 1878 ngesikhatsi kudutshulwa nemasotja emaFingo.
Mantsebo Amelia 'Matsaba

**<nowiki/>'Mantšebo** (ngalokugcwele: **'Mantšhebo Amelia 'Matšaba;** 1902-1964) bekayindlovukati lebeyibusa esukhundleni sembuso wase Basutoland (lesikhatsi sanyalo iLesotho), kantsi bekabambele indvodzana yakhe Moshoeshoe II kusukela nga-1941 kuya ku-1960,

'Mantšebo bekayinkosikati yekucala kubomake labatsatfu ba Seeiso, lobekangumholi kusukela nga-1939 kuya ku-1940. Wakhetfwa njengembusi ngemuva kwenyanga ashone, waba nguye kuphela umbusi lomsikati ngesikhatsi sekubuswa yiLesotho. Iminyaka yakhe yekucala yekubusa yaphawulwa ngekuphikisana mayelana nekusebenta kwemtsetfo kanye nekunakekela kwakhe indvodzana yakhe (indlalifa yaSeeiso). Nomakunjalo, 'Mantšebo wachubeka nekubusa iminyaka lengetulu kwalengu-19, futsi wabeka sisekelo semtsetfosisekelo wase Lesotho.
Sarili kaHintsa

**Inkhosi Sarhili** (1810 - 1892) bekayinkhosi yesive semaXhosa kusukela ngemnyaka wa 1835 kwate kwaba sekufeni kwakhe ngo 1892 eSholora, eBomvana. Waphindze watiwa ngekutsi ngu "Kreli", kantsi wahola emabutfo emaXhosa etimphi letinyenti.

## Imphilo yasebuntfwaneni nemndeni
Sarili bekayindvodzana yekucala yenkosi Hintsa ka Khawuta kanye ne-Nomsa kaGambushe Tshezi.

Kantsi Sarili bekanemakhosikati layimfica kufaka ekhatsi Nohuthe, Nondwe wesive sebaThembu kanye naBayo we-amaGwali. Indlalifa yakhe yekucala yashona ngemnyaka wa 1853 aneminyaka lelishumi nakubili kantsi lolandzelako bekungumntfwana wakhe Sigcawu ka Sarili kumfati wakhe wesibili Nohuthe. Indvodzakati yakhe Novili Nomkafulo yaba ngumfati lomkhulu wa Ngangelizwe Qeya, inkhosi yesitfupha yebaThembu. Lenye indvodzakati Nowisile yaba ngumfati weNdvuna Falo Mgudlwa wesive semaJumba Thembu kanye namake lowakhulisa Mbombini Molteno Sihele, imbongi yesive yase Thembu. Lenye indvodzakati yaba ngumfati waMhlontlo waseMpondomise kwatsi lenye yaba ngumfati weNkhosi Gwadiso wase Khonjwayo.
Sigcawu kaSarili

Inkosi **Sigcawu ka Sarili** bekayinkhosi yesive semaXhosa kusukela nga-1892 kwate kwaba sekufeni kwakhe nga-1902. Babe wakhe bekunguSarili kaHintsa kantsi make wakhe bekuyiNdlovukazi Nobuthe.

Sigcawu bekanemadvodzana lamatsatfu Siphendu Gwebecimele, Salukaphathwa Gwebi'nkumbi Sigcawu kanye naDaliza Sigcawu.
Daliza Sigcawu

**Daliza Sigcawu** bekangumbusi wesiphohlongo welicembu lema-Gcaleka lesive sema-Xhosa ngemuva kwekutsi umnakabo Salukaphathwa Gwebi'nkumbi Sigcawu ashone mhlaka 30 Inkhwenkhweti 1921 kwate kwaba ngulapho anikela kubusa kumshana wakhe Mpisekhaya Ngangomhlaba Sigcawu ngemnyaka wa-1923 ngesikhatsi sekakhulile ngalokwenele. Kantsi babe wakhe bekungu Sigcawu ka Sarili.
Andreas Mihavecz

**Andreas Mihavecz** yindvodza yase-Austria levela eBregenz lenemlandvo wekuphila sikhatsi lesidze ngaphandle kwekudla nobe kunatsa emanti. Kuhlupheka kwakhe kubhalwe ku-Guinness World Records.

Ngenyanga yeNdlovu emnyakeni wa 1979, Mihavecz lobekaneminyaka lelishumi nesiphohlongo budzala waboshwa wafakwa esitokisini ngeliphutsa kantsi waphindze wakhohlwa ngemaphoyisa lamatsatfu labemnakekelako. Ngamunye wabo bekacabanga kutsi laba labanye lababili besebavele bakhulule Mihavecz. Baphindze bangatinaki ticelo tamake wakhe lobekakhatsatekile, lobekakhatsateke ngaloko lobekungenteka endvodzaneni yakhe.

Njengobe sitokisi sakhe sasisesakhiweni sangaphansi, kute lobekakhona kuva kukhala kwakhe. Wasindza ngekunatsa emanti lahlanganisiwe lasuka elubondzeni kantsi wagcina ehle ngemakhilogremu langu-24. Ngemuva kwemalanga lalishumi nesiphohlongo mhlaka 19 Apreli, siphatsimandla lebesinesitolo lesingahlobene naso savula sitokisi sakhe ngemuva kwekubona liphunga lebeliphuma kuso. Mihavecz watsatsa emaviki lambalwa kutsi aphile kahle.

Ecaleni lebugebengu lelandzelako, lamaphoyisa lamatsatfu asolwa. Ekugcineni, bahlawuliswa imali lelingana na-EUR 2000 njengoba bekute bufakazi bekunganaki bugebengu nobe kutsi ngubani lobekafake licala. Ngemuva kweminyaka lemibili, inkantolo yemphakatsi yaniketa Mihavecz ema-shillings ase-Austria langu-250,000 (~19,000 EUR) njengesincephetelo.

Licala laMihavecz laphindze lafakwa eluhlelweni lwekucala lwencwadzi yaseJalimane yetinganekwane tasemadolobheni, njengendlela levusetelwe yetinganekwaneni temaJalimane tasendvulo temlimi lowaliwe ejele lalabo labakhokhwa tikweleti.

## Imibhalo lebhalwe phansi
Michael Jordan

**Michael Jeffrey Jordan** (watalwa mhlaka 17 Indlovana 1963), lophindze atiwe nga **MJ**, ungumdlali we-basketball waseMelika kantsi uphindze abengusomabhizinisi. I-website lesemtsetfweni ye-National Basketball Association (NBA) itsi: "Ngekudvumisa, Michael Jordan ungumdlali we-basketball lomkhulu kunabo bonkhe". Wadlala tikhatsi letilishumi nesihlanu ku-NBA, wawina ema-championships lasitfupha e-NBA ne-Chicago Bulls. Bekabaluleke kakhulu ekutfutfukiseni umdlalo we-basketball kanye ne-NBA mhlabawonkhe ngemnyaka wa-1980 na-1990, waba ngumlingisi wemasiko emhlabeni wonkhe.
Benjamin Dube

**Benjamin Dube** (January 23, 1962) ngumculi we gospel wase Ningizimu Afrika lowatfola ludvumo ekucaleni kweminyaka yangabo 80. Eminyakeni leyendlulile ukhiphe ema-albhamu lamanyenti lafinyelele ezingeni leligolide kanye ne-platinum emculweni waseNingizimu Afrika. Dube uphindze abe ngumfundisi lohola libandla i-High Praise Centre e-Voslorus, empumalanga neliJozi.

## Iminyaka yekucala
Dube uvela emndenini wenkholo, lutsandvo lwaDube ngemculo lwacala asesemncane. Wacala kuhlabela umculo we gospel nemndeni wakhe aneminyaka lesikhombisa budzala.

## Umlandvo wetincwadzi

* Umkhosi (1994)
* Ngiva ngatsi ngiyachubeka (2000)
* Kudvunyiswa Lokukhulu (2002)
* kuto tonkhe tintsaba...ngiyabonga (2004)
* Uyangibusisa Ngaso (2005)
* Ekukhona Kwakhe (2007)
* Kukhonta Nakukhona (2010)
* Kuphiliswa Kukhona Kwakhe (2012)
* Kuvuselela Kuba khona Kwakhe (2014)
* Kungcweliswa Nakukhona Kwakhe (2015)
* Kuncoba Nakukhona (2017)
* Ludvumo Lwekubakhona Kwakhe (2019)
* Kubuka emuva 

## Tinkomba
Doman (Khoikhoi)

**Doman** (wafa 12 Disemba 1663) bekangumuntfu wesive semaKhoikhoi kantsi angumhumushi webantfu baseDutch eCape of Good Hope. Bekangulomunye wabahumushi bekucala labacashwe yi-Dutch East India Company ngesikhatsi bahlala eKapa. Ngemuva kwekutfunyelwa eJava ngemnyaka wa-1657, wabona kutsi lenkampani incotjwa bantfu bemdzabu baseJava futsi yaphendvukela emaDutch. Ngekushesha ngemuva kwekubuyela kwakhe e-Afrika, wahola bantfu besive sakhe eMphini Yekucala YemaKhoikhoi nemaDutch yango-1659-1660. Bebangakhoni kuhlasela inqaba yalenkampani, kantsi Doman walimala, ngemuva kwaloko imphi yaphela futsi Doman wabuyela emsebentini wemaDutch.

## Lifa
Ngemnyaka wa 2019 i-30 Field Workshop ye South African National Defence Force yaphindze yabitwa ngekutsi yi-Doman Field Workshop ngekumhlonipha.
Fatima Meer

**Fatima Meer** (12 Agasti 1928 - 12 Mashi 2010) bekangumbhali wase Ningizimu Afrika, umfundzisi, umbhali wemafilimu, kanye nemlweli wemalungelo eluntfu lowatiwako wekulwa nelubandlululo.
Mcebisi Jona

**Mcebisi Hubert Jonas** (watalwa ngo-1960) bekanguSekela leNdvuna yetetimali kuHulumende wase Ningizimu Afrika lowasebenta kusukela ngo 2014 kuya ku-2016. Uphindze waba lilunga le-Executive Council for Economic Development and Environmental Affairs esifundzeni sase-Eastern Cape eNingizimu Afrika ngaphansi kwaNdvunankhulu wase-Easthern Cape Phumulo Masualle, futsi abelilunga leSigungu saVelonkhe saseNingizimu Afrika kusukela nga-2014 kuya ku-2017.
Bo Zama zamas

**Bo zama zama** bavukuti labangekho emtsetfweni eNingizimu Afrika lahlala etimayini letivaliwe nobe letisebentako kute timayini letifana negolide, insimbi, emalahle, kanye ne-manganese. Leligama lelitsi Zama zama lihunyushwe ngekutsi "Tsatsa litfuba e-isiZulu" futsi basebentisa emathulusi lamancane kanye netibhamu tekumba.  EmaZama zama lamanyenti avela emaveni labomakhelwane lafana neLesotho, Mozambique naseZimbabwe. Hulumende wase Ningizimu Afrika uphendvule ngekutsi abacoshe ngenca yeludlame loluhlobene nemisebenti yabo emadolobheni lasedvute nemayini. 

## Tinkomba
Ibrahim Traoré

**Ibrahim Traoré** (watalwa ngabo 1988) usiphatsimandla setemphi saseBurkina Faso kantsi uphindze abe ngumongameli wesikhashane eBurkina Faso kusukela mhlaka 30 Inyoni 2022 ngesikhatsi sekugumbutela umbuso lokwakhipha umengameli wesikhashana Paul-Henri Sandaogo Damiba. Ngesikhatsi aneminyaka lengu-34, Traoré nyalo ungumengameli lomncane kunabo bonkhe emhlabeni.
Umyalo

**Mduduzi Edmund Tshabalala** (17 January 1978 - 18 September 2016), lobekatiwa nga**Mandoza,** bekangumculi we-kwaito wase Ningizimu Afrika. Kantsi bekatiwa ngekufaka sandla emculweni weKwaito kanye nemculo wakhe lomnyenti, kufaka ekhatsi "Nkalakatha", Uzoyithola Kanjani, Tornado, "Sgelekeqe", "Ngalabesi", "Godoba", "Tsotsi Yase Zola" kanye "Indoda", lokwahola emashadi eNingizimu Afrika nakuyo yonkhe lelivekati lase-Afrika. I-albhamu yakhe yesibili i-Nkalakatha, leyakhululwa ngemnyaka wa-2000, yaba yi-albhamu letsengiswa kakhulu emsebentini wakhe, yatsengisa emakhophi langu-350 000. 

Kantsi sekune-biopic lelandzisa ngekuphila kwaMandoza lenesihloko lesitsi Nkalankatha: The Life of Mandoza yabonwa kwekucala ku-BET (DStv Ch.129) mhlaka 16 Ingci 2023, lapho khona Wiseman Mncube amchaza.

## Kufa
Mandoza washona mhlaka 18 Inyoni 2016. Kantsi ngekusho kwemndeni wakhe, bekelashwa umdlavuza wepharyngeal ngaphambi kwekutsi ashone futsi walahlekelwa kubona. Mandoza walindza cishe ema-awa lamatsatfu kute atfole i-ambulensi ekhaya lakhe, njengendlela yekugcina umphatsi wakhe wasebentisa imoto yakhe kuyotfwala Mandoza amyisa esibhedlela kepha washona emotweni ngaphambi nje kwekutsi afike eSibhedlela se-Charlotte Maxeke Johannesburg Academic.
Arthur Mafokate

**Arthur Mafokate** (watalwa mhlaka10 Kholwane 1964) ngumculi waseNingizimu Afrika. Ngemnyaka wa 1994, wakhipha i-albhamu yakhe yekucala lebeyinesihloko lesitsi Windy Windy nge-hit track "Amagents Ayaphanda".

## Imphilo nemsebenti

### Imphilo yakhe yasebuntfwaneni
Mafokate uyindvodzana ya-Olympic Horseman Enos Mafokate kantsi umnakabo losewashona lonaye bekangumculi nguOupa Makhendlas Mafokate. Watalwa eSoweto, esiFundzeni saseGauteng kepha ngekuhamba kwesikhatsi umndeni wakhe watfutsela eMidrand. Waba ngumdansi losekelako webaculi labafaka ekhatsi Brenda Fassie, Monwa & Son kanye naJohnny Mokhali.
Brenda Fassie

**Brenda Nokuzola Fassie** (3 lwati 1964 - 9 Mabasa 2004) bekangumculi waseNingizimu Afrika, umbhali wetingoma, umdansi kanye nemshikashika. Uphindze atiwe ngaMaBrrr kubalandzeli bakhe, uphindze atiwe ngekutsi ngu "Queen of African Pop", "Madonna of The Townships" noma nje ngu The Black Madonna. Imicimbi yakhe leyesabekako yasesiteji yatfola ligama "lekuhlukumeta"; ngalokumangalisako, ligama lakhe lesiXhosa, Nokuzola, lisho "kuthula", "kuthula" nobe "kuthula".

## imitfombo lwati
I-Afrotraction

**Mzwandile Moya** (watalwa mhlaka 16 Apreli 1983) lowatiwa nga Afrotraction, ungumculi we-R&B kanye ne-neo soul wase Ningizimu Afrika kanye nemkhiciti. Moya uphuma emndenini webaculi futsi lutsandvo lwakhe ngemculo lwacala asesemncane. Moya ungumdlali we-piano kantsi udlala nesiginci. Watiwa ngekucula ngelulwimi lweSiswati ngetitayela te-neo soul ne-R&B, futsi usebente nebaculi labanyenti baseNingizimu Afrika betinhlobo letehlukene.
AKA (umculi we-rap)

**Kiernan Jarryd Forbes** (28 January 1988 - 10 February 2023), lowatiwa ngekutsi ngu-AKA, bekangumculi we-rap wase Ningizimu Afrika, bekaphindze abe ngumkhiciti wemarekhodi kantsi abuye abengusomabhizinisi. Watalwa eKapa kantsi wakhulela eJozi, Forbes watfola kwatiwa ngemuva kwekukhulula liculo lakhe "Victory Lap" ku-albhamu yakhe yekucala, *i-Altar Ego* (2011). Bekangulomunye webaculi labadvumile baseNingizimu Afrika ngesikhatsi sakhe futsi bekangumculi we-hip hop waseNingizimu Afrika lotsengiswa kakhulu.

## Kufa
Mhlaka 10 Indlovana 2023, AKA bekahlelelwe kudlala e-Yugo nightclub eThekwini njengencenye yekugubha lusuku lwakhe lwekutalwa. Kwatsi nga-10 ntsambama, Forbes kanye nebangani bakhe kufaka ekhatsi Tebello Motsoane bebeme ngaphandle kwe Wish, indzawo yekudlela lese Florida Road ngesikhatsi indvodza lebeyiphetse sibhamu igijimela kubo yadubula Forbes enhloko, ngesikhatsi umlingani wakhe lobekeme eceleni kwemoto yaForbes adubule lokunyenti lokwabulala Motsoane.

Lamadvodza lamabili lanetibhamu abaleka ngetinyawo. Forbes naMotsoane kwatsiwa bafile.